6.pielikums
pie atklāta konkursa „Medicīnisko instrumentu un piederumu piegāde” 
(id.Nr. NMPD 2026/23 ERAF) Nolikuma

TEHNISKĀ SPECIFIKĀCIJA

	Pozīcijas Nr.
	
Pasūtītāja prasības

	1. 
	Mehāniskie sfigmomanometri 
Sfigmomanometri triecienizturīgi un vibrācijas izturīgi (šīs īpašības apstiprina ražotāja izdots apliecinājums). Sfigmomanometra ārējais korpuss veidots no triecienizturīga materiāla. Ierīces prettrieciena efekta pastiprināšanai vismaz ap manometra stikliņu cirkulāri jābūt triecienus absorbējoša elastīga materiāla (silikons, gumija u.tml.) apmalojumam. Mērījumu diapazons ne mazāks kā 0 – 300 mmHg. Ierīces manometra skala apaļas formas, manometra diametrs – ne mazāk kā 55 mm, gaišs skalas fons – balts vai gandrīz balts, uz tā labi saredzami un kontrastējoši uzraksti. Sfigmomanometra sūkņa (baloniņa) korpuss veidots no izturīga elastīga materiāla, kas nezaudē savas fiziskās īpašības spirtus saturošu dezinfekcijas līdzekļu ietekmē, ka arī apkārtējās vides temperatūras (diapazonā ne mazāk kā – 20˚C līdz + 40 ˚C) ietekmē. Sūknis/baloniņš ir nomaināms, gaisa plūsmas regulācija ar skrūvējamu vārstu, ierīcei jābūt apgādātai ar mikrofiltru.  Manšetes maināmas, manšetēm ārējais apvalks no materiāla, kas neuzsūc asinis u.c.šķidrumus. Piedāvājumā jāiekļauj vismaz 3  dažāda izmēra manšetes: bērnu (30-40 cm gara), pieaugušo vidējā/standarta (51-57 cm gara) un pieaugušo garā (vismaz 58 cm gara). Norādīt visus pieejamos izmērus.  Komplektā ietilpst arī uzglabāšanas ietvars.
 Lai sfigmomanometru varētu ievietot tam paredzētajā vietā medicīniskajā somā, tas salocītā veidā (komplektēts ar vidējā izmēra manšeti) un ievietots ietvarā nedrīkst pārsniegt izmērus: 160mm x 90mm x 60mm. 
Ierīces manometram garantijai jābūt ne mazāk kā 5 gadi (ražotāja apliecinājums), manšetēm un baloniņam – vismaz 24 mēneši. Sfigmomanometrs ir CE marķēta medicīniska ierīce, CE marķējums gan uz manometra, gan uz katras manšetes.  
Cenu piedāvājumā jānorāda cena katrai sastāvdaļai, kuru   pasūtītājs varētu iegādāties, vērtējamā cena tiek noteikta par komplektu:  sfigmomanometrs, sūknis/baloniņš, vidējā izmēra pieaugušo manšete un uzglabāšanas ietvars.  

	2. 
	Digitāli augšdelma asinsspiediena mērītāji 
Ierīcei liels LCD ekrāns, informācijas nolasīšanai uzraksti ir skaidri un kontrastaini, ierīce uzrāda vismaz šādus datus: sistoliskais un diastoliskais asinsspiediens un pulss. Ierīces iedarbināšana ar vienu pogu, pēc mērījuma manšete iztukšojas un ierīce izslēdzas patstāvīgi. Ierīces komplektācijā vismaz pieaugušo manšete, kas piemērota augšdelma apkārtmēram vismaz diapazonā 22-38cm, uz manšetes ir norāde par tās korektu pozicionēšanu. Ierīce darbojas no maināmām baterijām. Ierīce CE marķēta, ražotāja garantijas laiks vismaz 3 gadi no preces piegādes pavadzīmes parakstīšanas datuma. Vēlama iespēja atsevišķi iegādāties ar ierīci saderīgas rezerves manšetes

	3. 
	Fonendoskopi Divpusējs fonendoskops ar rotējamu galvu. Fonendoskopa galva no nerūsējoša metāla. Fonendoskopa caurules (cauruļu) garums, mērot no savienojuma vietas līdz fonendoskopa galviņai, ne mazāk kā 56 cm. Fonendoskopa caurules gatavotas no materiāla, kas apkārtējās vides zemas (zem 0˚C) vai augstas (virs + 30˚C) temperatūras ietekmē nemaina savas īpašības (plastiskumu un skaņas vadāmību). Katra fonendoskopa komplektācijā ir vismaz viena membrāna un vismaz viens pāris ausu uzgaļu. Fonendoskops ir CE marķēta medicīniska ierīce.

	4. 
	Medicīniskie termometri
Dzīvsudrabu nesaturoši medicīniskie maksimālie termometri.  Temperatūras mērījumu diapazons ne mazāks kā 340 (350)C – 420C. Temperatūras mērījumu kļūda nedrīkst  pārsniegt +/-0,10C. Termometrs veidots tā, lai būtu viegli nolasīt temperatūras rādījumus, iedaļas un cipari skaidri salasāmi, katra iedaļa 0,10C, termometram izturīgs stikls vai cita, pilnībā caurspīdīga, materiāla korpuss. Termometri piemēroti lietošanai kā bērniem, tā pieaugušajiem, piemēroti ķermeņa temperatūras mērīšanai aksillāri un rektāli. Termometrs nodrošina  ķermeņa  temperatūras nolasījumu ne ilgāk kā pēc 5 minūtēm. Pēc veiktā temperatūras mērījuma, rezultātu viegli nokratīt, lai varētu veikt nākamo mērījumu (ja nokratīšanai nepieciešams speciāls satvērējs, tam ir jābūt iekļautam termometra komplektā). Termometrs ievietots stingra materiāla, piemēram, plastmasas ietvarā, kurš pasargā termometru no saspiešanas, uzglabājot to medicīniskajā somā starp citām aprīkojuma vienībām. Termometrs ir CE marķēta medicīniskā ierīce, marķējumam jābūt redzamam uz termometra pamatnes (skalas). Katra piegādātā termometra komplektācijā jābūt īsai lietošanas instrukcijai latviešu valodā.

	5. 
	Digitālie termometri hipotermijas noteikšanai
Termometra mērījumu diapazonam jābūt vismaz no 26°C līdz vismaz 40°C, mērījumu kļūda nedrīkst pārsniegt ±0,1C. Termometram jānodrošina  normāla darbība apkārtējās vides  temperatūrā vismaz no 10°C līdz vismaz 35°C bez temperatūras adaptācijas perioda pirms mērījumu veikšanas (ja piedāvājumā šādu termometru nebūs, tad ir pieļaujams temperatūras adaptācijas periods līdz 2 sekundēm). Termometrs piemērots lietošanai kā bērniem, tā arī pieaugušajiem, piemērots ķermeņa temperatūras mērīšanai aksillāri un rektāli. Rezultātam jābūt nolasāmam ne vēlāk kā 60 sekunžu laikā, vēlams audiosignāls, kas informē par mērījuma rezultāta pieejamību. Displejs nodrošina rādījumu skaidru salasāmību. Ja termometrs netiek lietots, tam ir jāizslēdzas automātiski (ne vēlāk kā 3 minūšu laikā). Termometra gabarīti nedrīkst pārsniegt izmērus: 135mm x 17mm x 10mm. Termometram jābūt ievietotam stingrā un izturīgā plastmasas ietvarā. Ja ir pieejamas arī vienreizlietojamas termometra uzmavas rektāliem mērījumiem, arī uzmavas cena ir jānorāda finanšu piedāvājumā papildus rindā (zem vērtējamās cenas). Ierīce ir CE marķēta. 

	6. 
	Diagnostiskie lukturīši
Pildspalvas tipa lukturītis medicīniskās diagnostikas nolūkiem (acu zīlīšu, mutes dobuma, ādas un gļotādu apskatei), nodrošina mērķim atbilstošu gaismas intensitāti (balta gaisma)  un teicamu izšķirtspēju. Lukturīša augšgalā iestrādāts fiksators, lai lukturītis stabili turētos, aizsprausts aiz nodalījuma vai kabatas malas. Fiksators atsperīgs (der dažāda biezuma auduma kabatām, bet nezaudē sākotnējo  fiksācijas stingrību pēc novietošanas uz biezāka materiāla kabatas), neatlūzt savienojuma vietā. Lukturīša korpuss, fiksators kabatai un to savienojuma virsma ir no metāla. Lukturīša korpusa diametrs – ne vairāk kā 22 mm, korpusa forma vienmērīga, bez paplatinājuma spuldzes daļā, lai lukturīti bez apgrūtinājuma varētu ievietot somas vai apģērba kabatā starp pārējiem piederumiem. Lukturīša visas vītnes, savienojumi un detaļas izturīgas, piemērotas intensīvai lietošanai. Lukturīša ieslēgšanai un izslēgšanai jānotiek ar slēdzi, lai nodrošinātu lukturīša darbību arī tad, kad tas netiek turēts rokā. Lukturīša darbību nodrošina maināmas baterijas (norādīt bateriju tipu un nepieciešamo skaitu). Lukturītis CE marķēts. Piegādes brīdī lukturītim jābūt lietošanas kārtībā, pilnā komplektācijā (ieskaitot baterijas).

	7. 
	Portatīvie pulsa oksimetri
Portatīvais pulsa oksimetrs ir pārnēsājama neinvazīva ierīce, kas paredzēta skābekļa saturācijas noteikšanai arteriālajās asinīs (SpO2) un pulsa ātruma noteikšanai. Pulsa mērīšanas diapazons vismaz: ne mazāks kā 25–240 bpm, mērījuma precizitāte – ±3 bpm. SpO2 mērīšanas diapazons: 0 - 100 %. PI perfūzijas indeksa mērīšanas diapazons: 0.03-20%. Minimāla SpO2 mērījumu precizitāte pie zemas perfūzijas vai miera stāvoklī: ±2 %. Paredzēts pieaugušiem un bērniem (virs 30kg). Augstas izšķirtspējas displejs ar rotācijas funkciju (attēla rotēšana). Kritiena izturīgs korpuss. Mitruma izturīgs korpuss IP23. Signāla kvalitātes indikators. Pulsa variācijas indeksa (PVI) mērīšanas diapazons: 0-100%. Barošanas avots: 2xAAA baterijas ir iekļautas komplektā (1,5 V). Bateriju efektivitāte vismaz: 1600 mērījumi. Pulsa oksimetrs CE marķēts.
Pretendentam jābūt tiesīgam veikt medicīnisko ierīču izplatīšanu saskaņā ar spēkā esošajiem normatīvajiem aktiem. Piedāvātajām precēm jābūt reģistrētām Eiropas Medicīnisko ierīču datubāzē (EUDAMED) un/vai Zāļu valsts aģentūras LATMED sistēmā (ja attiecināms). Pretendents iesniedz apliecinājumu, ka ražotājs uzņemas pilnu atbildību par preces garantijas saistību izpildi Latvijas Republikā, neatkarīgi no preces iegādes kanāla Eiropas Savienībā

	8. 
	Laringoskopijas piederumi (spoguļi, rokturi)
Konvencionālo laringoskopu spoguļiem un rokturiem jābūt savstarpēji savietojamiem ar NMP brigāžu rīcībā jau esošajiem KaWe ražotajiem laringoskopiem, kuru rokturi standartizēti saskaņā ar EN ISO 7376 (Anestēzijas un elpošanas nodrošināšanas iekārtas. Laringoskopi trahejas intubācijai). Laringoskopijas spoguļi un rokturi – metāla, ar matētu virsmu; lampiņas – ar vītni. Laringoskopa rokturim korpusa diametrs: pieaugušo spoguļiem 31–33mm, bērnu spoguļiem 15-20mm; satvēriena virsma neslīdoša. Laringoskopijas piederumiem un visām to savienojuma virsmām jābūt izturīgām, piemērotām mazgāšanai, dezinfekcijai un atkārtotai lietošanai. Laringoskopa barošana – no maināmām baterijām (2,5V). Laringoskopijas piederumi ir CE marķētas medicīniskās ierīces, marķējumam jābūt norādītam uz katra piederuma.
[bookmark: _Hlk104978424]Jāpiedāvā visu izmēru Millera standarta spoguļi, visu izmēru McIntosh standarta spoguļi, vismaz 3. un 4. Izmēra POLIO McIntosh un FLAPLIGHT McIntosh spoguļi (cenu variācijas ne vairāk kā 2 atkarībā no spoguļa izmēra katram spoguļu tipam). Cenu piedāvājumā jābūt arī attiecīgajām lampiņām, kas saderīgas ar piedāvātajiem spoguļiem. Cenu piedāvājumā var ietvert arī vienreizlietojamos spoguļus (iepakoti atbilstošā iepakojumā), ja tādi ir savietojami ar to pašu rokturi. 

	9. 
	[bookmark: _Hlk104978875]Spuldzītes laringoskopijas spoguļiem
Saderīgas ar KaWe ražotajiem konvencionālo laringoskopu spoguļiem:
Millera standarta spoguļiem, izmēri – 00;0;1;2;3;4
McIntosh standarta spoguļiem, izmēri – 0;1;2;3;4;5.
Spuldzīšu raksturojums: vismaz 1500 lux (mazajām spuldzītēm) 2.5 V/ 2000lux (lielajām) 2.5 V; spuldzītes piemērotas  izmantošanai mitrā vidē („vacuum bulb” tipa) – spuldzītes un spoguļa savienojums aizsargāts ar gumijas vai cita analoga materiāla blīvi, blīve ir neiztrūkstoša spuldzītes sastāvdaļa  
Ja spuldzīšu cena atšķiras dažādiem spoguļu veidiem un/vai izmēriem, cenu piedāvājumā jānorāda visi pieejamie varianti (vēlams ne vairāk kā 3 dažādas cenas).

	10. 
	Manuālie augšējo elpceļu atsūcēji 
Manuāli (ar vienu roku) darbināma mehāniska elpceļu atsūkšanas ierīce, kas sastāv no sūkņa korpusa, tvertnes atsūktā sekrēta savākšanai un atsūkšanas uzgaļa/caurules. Sūkņa korpuss kompakti savienots ar rokturi, kas vienlaicīgi kalpo gan ierīces satveršanai plaukstā, gan vakuuma radīšanai, sūknis ar rokturi veido nedalītu  un vienotu kopumu un ir atkārtoti lietojams. Pie sūkņa korpusa ātri un viegli pievienojami vienreizlietojamie piederumi: pudeles tipa tilpne atsūktā sekrēta savākšanai un atsūkšanas caurules. 
Ierīces sūkšanas jauda  - ne mazāk kā 480mmHg.
Sekrēta savākšanas tilpne aprīkota ar drošu vārstu, kas neļauj sekrētam izlīt/izšļakstīties no tilpnes. Tilpnes ietilpība – ne mazāk kā 250 ml. Atjaunojamo daļu komplektācijā jābūt 2 dažādu izmēru/diametru atsūkšanas caurulēm, lai sekrētu no mutes dobuma varētu atsūkt gan pieaugušajiem pacientiem, gan bērniem. Vēlams, lai katra izmēra atsūkšanas cauruli varētu iegādāties atsevišķi (atkarībā no nepieciešamības).
Ierīcei jābūt savietojamai arī ar mīkstajiem atsūkšanas katetriem ar Funnel (piltuves veida) tipa konektoru, atiecīgi savienojuma vietai ir jābūt tādai, kas atbilst katetru pievienošanai, vai ierīces komplektā ir jābūt adapterim, kuru izmantojot, ierīcei var pievienot mīkstos atsūkšanas katetrus ar Funnel tipa konektoru. Sūkņi ir CE marķēti.

	11. 
	Spiediena infūzijas manšetes
Ierīce atkārtoti lietojama un piemērota ekspluatācijai temperatūras diapazonā, kas nedrīkst būt mazāks par: no – 20°C līdz +35°C. Ierīce sastāv no: manšetes, kuras iekšienē ir gaisa kamera; manšetes priekšējās sienas (flakona atbalsta siena); gaisa sūkņa baloniņa ar regulācijas vārstu; spiediena kontroles manometra; gaisa plūsmas caurulēm; manšetes fiksatora un flakona fiksatora(-iem). Viena manšete piemērota gan 500ml, gan 1000ml tilpuma infūzijas flakonu ievietošanai. 
Manšetes pamatne gatavota no divu kārtu izturīga poliuretāna vai cita analogas izturības  materiāla, tās iekšpusē ir gaisa kamera, kas ilgstoši (ne mazāk kā 1,5  stundas) tajā spēj noturēt pozitīvo gaisa spiedienu ne mazāk kā 280mmHg. Manšetes pamatnes visas malas un savienojumi papildus drošībai apšūti ar izturīga materiāla apmali, vai arī izmantots cits risinājums malu un savienojumu noturībai. Manšetē iestrādāta cilpa (vai kabata, vai cits risinājums), manometra fiksācijai pie manšetes. Manometrs tehniski var būt iestrādāts arī manšetes korpusā, tādā gadījumā papildus detaļai manometra piestiprināšanai pie manšetes korpusa nav jābūt. Manšetes pamatnes izmēri: 36-39 cm (garums) x 22-27 cm (platums) x 1-2 cm (biezums). Manšetes priekšējā siena gatavota no caurspīdīga vai puscaurspīdīga, izturīga, armēta materiāla, kas ļauj caurredzēt šķīduma atlikuma līmeni flakonā, tās laukums atbilstošs, lai fiksētu 500 vai 1000 ml tilpuma flakonu; augšējais gals nodrošina brīvu pieeju flakona ievietošanai un satveršanai, bet apakšējais – venozās sistēmas pievienošanai. 
Visām manšetes sastāvdaļām malas neirstošas, noturīgas. Manšetes pamatnes augšgalā  iestrādāts izturīga materiāla drošs fiksators infūzijas flakonu iekāršanai (piemēram, āķis ar noslēdzēju vai cita risinājuma fiksators, kas notur flakonu vietā, neskatoties uz lielas amplitūdas kustībām vai vibrāciju transportlīdzekļa kustības laikā). Manšetes gaisa kamerai pievienotas caurules, kas savieno kameru ar spiediena manometru un gaisa sūkni (baloniņu), abas caurules gatavotas no izturīga mīksti plastiska materiāla,  lai tās varētu atkārtoti salocīt ierīces uzglabāšanas laikā. 
Spiediena manometra korpuss ietverts triecienus amortizējoša materiāla aizsargapvalkā, kas apņem visu manometru korpusa sānu (un vēlams – arī aizmugurējo) virsmu, atstājot brīvu tikai skalas nolasīšanas lauku. Manometra skalas diapazons no 0 līdz vismaz 280 mmHg. Gaisa sūknis (baloniņš) gatavots no izturīga plastiska materiāla (bez lateksa), aprīkots ar skrūves tipa vārstu spiediena regulācijai. Medicīniskā ierīce ir CE marķēta.

	12. 
	Medicīniskās šķēres 14-17 cm
Nerūsējoša tērauda, taisnas, atkārtoti lietojamas (dezinficējamas un autoklavējamas) šķēres, abu asmeņu brīvie gali noapaļoti, asmens garums (griezējvirsma)  – vismaz 5cm.  Šķēres CE marķētas.

	13. 
	Šķēres apģērba un drošības jostu pārgriešanai
Šķēru asmeņi piemēroti bieza materiāla un cieši pieguļoša, nenovilkta apģērba pārgriešanai, neradot traumatisma draudus apģērba valkātājam. Šķēres ir no izturīga metāla, šķēru rokturi ar pārklājumu, ergonomiski, nodrošina ērtu satvērienu. Šķēres mazgājamas, dezinficējamas. Šķēres CE marķētas.

	14. 
	Taktiskās šķēres
Gatavotas no 420.klases tērauda, kas nodrošina augstu cietību, noturību pret koroziju un stabilu nodilumizturību, attiecīgi šķēres ir piemērotas gan transportlīdzekļu drošības jostu, gan citu biezu materiālu, tostarp – vairākkārtīgi salocītas ādas apavu un apģērbu, virvju un tievu stiepļu pārgriešanai. Nepieciešamības gadījumā šķēres izmantojamas arī  transportlīdzekļa logu izsišanai (kā avārijas izejas āmurs), tāpēc šķēru svaram jābūt vismaz 500 g (bet nepārsniedzot 600g), kopējam garumam vismaz 22 cm, plaukstas (satvēriena) galā platums 10cm ± 15mm. Šķērēm jābūt ievietotām pielāgotas formas uzglabāšanas ietvarā, kurš ir no izturīga un mazgājama materiāla, ietvaram vēlama jebkāda viegli verama/aiztaisāma aizdare, lai izvairītos no šķēru nejaušas izslīdēšanas ārpus ietvara. Šķēres CE marķētas.

	15. 
	Šķēres ģipša saišu pārgriešanai
Šķēru asmeņi paredzēti ģipša saišu un citu medicīnisko imobilizācijas materiālu drošai un efektīvai pārgriešanai, nebojājot pacienta ādu un samazinot traumatisma risku. Asmeņi izgatavoti no augstas kvalitātes nerūsējošā tērauda, kas nodrošina izturību pret koroziju un mehānisku nodilumu. Asmeņiem jābūt ar zobojumu vai speciālu griešanas virsmu, kas nodrošina efektīvu griešanu caur stingriem un biezākiem materiāliem. Šķērēm jābūt ar apakšējo asmeni ar noapaļotu, zem pārsēja ievietojamu galu (drošības gals), kas pasargā pacienta ādu no traumēšanas. Kopējais garums: ne mazāks kā 20 cm un ne lielāks kā 25 cm. Materiāls - nerūsējošais tērauds (asmeņi). Svars: sabalansēts ērtai ilgstošai lietošanai (nav pārmērīgi smagas). Šķērēm ir ergonomiski rokturi, izgatavoti no triecienizturīgas plastmasas vai pārklāti ar neslīdošu materiālu, nodrošinot drošu un ērtu satvērienu arī ilgstošas lietošanas laikā. Šķēres paredzētas ērtai lietošanai medicīniskā vidē. 
Šķēres ir viegli tīrāmas, mazgājamas un dezinficējamas atbilstoši medicīniskajām higiēnas prasībām. Izturīgas pret atkārtotu dezinfekciju ar medicīniskajiem līdzekļiem. 
Izstrādājums ir CE marķēts un atbilst piemērojamām medicīnisko ierīču drošības un kvalitātes prasībām.

	16. 
	Magilla spailes
pieaugušajiem un bērniem Atkārtotai lietošanai paredzētas, dezinficējamas un autoklavējamas Magilla spailes, gatavotas no nerūsējošā tērauda. Spailes pieaugušajiem (korpusa garums 24 - 30 cm); spailes bērniem (korpusa garums 20 - 23 cm). Spailes ir CE marķēta medicīniskā ierīce

	17. 
	Anatomiskās pincetes 
Nerūsējošā tērauda, taisnas, darba virsmas robotas. Pieejami 2 garumi: 14 – 15 cm un 18 – 20 cm. Pincetes ir CE marķētas

	18. 
	Manipulāciju žņaugi
 Žņaugi piemēroti venozās pieejas procedūras nodrošināšanai, punktējot ekstremitāšu vēnas. Žņaugam izturīga, elastīga lenta, kas piemērota intensīvai ilgstošai ekspluatācijai, lentas platums 2,5 – 3 cm, garums vismaz 58 cm. Žņauga nospriegojuma funkciju nodrošina izturīgs metālisks (vēlams) divdaļīgs fiksators (visas fiksatora daļas no metāla (prioritāte tiks piešķirta piedāvājumiem ar metāla fiksatoru, pēc tam tiks vērtēti žņaugu piedāvājumi ar plastmasas fiksatoru). Žņauga fiksators veidots tā, lai manipulācijas izpildes laikā žņauga nospriegojumu varētu atbrīvot/pārtraukt ar vienu roku. Žņaugs CE marķēts.

	19. 
	Infūziju statīvi
Uz grīdas balstāmi infūziju statīvi paredzēti asins un infūzijas šķīdumu pārliešanai, kā arī perfuzoru izvietošanai uz tā. Statīvs sastāv no triju pēdu pamatnes bez riteņiem, kurai piestiprināts izbīdāms teleskopisks statīvs ar skrūves mehānismu augstuma regulācijai uz kura galā piestiprināts pudeļu turētājs. Izbīdāmais augstuma regulācijas mehānisms sastāv no trijiem savstarpēji savienotiem posmiem. Noslēdzošā posma galā ir novietots pudeļu turētājs ar 2 (diviem) āķiem, kuru iespējams atdalīt no izbīdāmā augstuma regulācijas mehānisma. Izbīdāmā mehānisma caurules diametrs 20/15/11 mm (+- 5mm). Iespējamais augstuma regulācijas diapazons ir robežās no 830 mm līdz 1780 mm. Statīva pamatnes izmērs ir robežās no 55 mm līdz 700 mm. Statīva svars ne vairāk kā 3 kg. Statīvs saliekamā veidā uzglabājams rūpnieciski tam paredzētajā pārvadāšanas maisā. Iepakojuma izmērs 75 x 10 x10 cm (+-5mm).

